અમદાવાદ: સ્થાનિક બજારમાં સોનામાં આગેકૂચ જારી રહેલી જોવા મળી છે. આંતરરાષ્ટ્રીય ઈક્વિટી બજારમાં જોવા મળેલા ઘટાડાની અસરે તથા સલામત રોકાણ તરીકે સોનામાં રોકાણરૂપી માગ વધતાં આંતરરાષ્ટ્રીય બજારમાં સોનામાં જોવા મળેલા ઉછાળાના પગલે સ્થાનિક બજારમાં આજે શરૂઆતે સોનામાં ૫૦૦ રૂપિયાથી વધુનો ઉછાળો નોંધાઇ ૨૮,૬૦૦ની સપાટીએ ભાવ ખૂલ્યો હતો. આમ જ્વેલરી ખરીદનારાને ખરીદી મોંઘી પડી શકે છે. ઉલ્લેખનીય છે કે આંતરરાષ્ટ્રીય બજારમાં સોનું ૧૨૦૦ ડોલરની નજીક ૧૧૯૩ ડોલરની સપાટીએ ટ્રેડિંગમાં જોવા મળ્યું છે, જે પાછલાં સાડા સાત મહિનાની ઊંચી સપાટીએ જોવા મળ્યું છે. પાછલાં એક જ સપ્તાહમાં આંતરરાષ્ટ્રીય બજારમાં સોનામાં પાંચ ટકાથી વધુનો ઉછાળો નોંધાતો જોવા મળ્યો છે.